بحب كلمة الإنسانية
هنا، فيه ناس، يعيني فيه أجانب أكتر بيبقوا
عندي صديقة، صديقة ألمانية بتحب مصر وحبت القعدة هنا
عشان بتحب الناس هنا
عشان هما طيبين أوي وعندهم إنسانية
بس عالجانب الآخر، أنا مصرية ومش شايفة ده
مش شايفاه خالص
بس يمكن هو قليل
مش عايزة أكره مصر بسبب ده بس ده واقع حياتنا
يعني من فترة قريبة كنت في المترو
وشفت ولد صغير عنده ١٠ سنين وكان مع أخته
يمكن عندها ٧، ٧ سنين
وكانوا بيلعبوا مع بعض
وكان بيبوس أخته ويحضنها والناس حواليهم وبيلعبوا مع بعض
وضربته بايدها
والناس بدأت تتكلم معاه وتقوله ليه سايبها تعمل فيك كده؟
أنت راجل وتقدر تعمل كده
المفروض تضربها، هي بنت
ازاي تسيبها تضربك كده
والولد... كانوا مبسوطين أوي بالموضوع
والولد بدأ يضربها أجمد
وهي بدأت تعيط أكتر وأكتر
وهو حس أنه راجل
عشان الناس حسسته أنه أنت راجل لازم تخلي أختك تعمل كده
الموقف ده حسسني أن أنتم أغبيا جدا
هما لناس كلها احنا عايشين في قرف
مع الناس دي، يعني هما مبسوطين
أنتم بني آدمين المفروض تسيبوه يعمل اللي هو عايزه
فالموقف ده كان صعب عليا لما شفت البنت بتعيط
بعد ما أخوها ضربها جامد
ده موقف بسيط شفته قبل كده
يعني قبل كده وأنا بدرس
أنا بتعامل مع حيوانات كبيرة وحيوانات صغيرة
وحسيت بالشفقة عليهم وأنا بدرس
قبل ما احس بالشفقة حسيت بالخوف منهم
مش بحبهم، وبخاف
دلوقتي بحس بالشفقة ناحيتهم بعد التعامل معاهم
الناس والدكاترة بتتعامل معاهم بعنف
شفت بقرة قبل كده بتعيط
ده مشهد بشع شفته قبل كده
يعني أشوف بقرة بتعيط وأشوف دموعها وبتعيط زييك
ومرة تانية شفت كلب
الدكتور بتاعنا اخدنا في السيكشن عشان يورينا ازاي ندي لكلب جرعة مخدر
وكان بيعمل تجربة
عن الدوا وعن مفعول الدوا
بس دوا تاني، جرعة صغيره منه يخليه تخدير كامل
بس الكلب مات واخد جرعة زايدة من المخدر
ماتت وده كان مشهد تاني بشع شفته
زعلت جدا عالكلب
بس هو عادي نعمل كده في الحيوانات، دي من الشارع
وقبل كده شفت عملية لحصان
كان عملية خصى وكان في هوا كده
مافيش تعقيم ومليان عدوى فيروسية وبكتيرية
ومعدات الجراحة ما كانتش معقمة
ومش نظيفة كفاية عشان تفتح جرح في جسم
وتشوفي، أنت جزار مش دكتور
يعني دي حاجة بسيطة جدا وبنعاني أن ما عندناش أي إنسانية
أبيوا زمان، أبويا زمان كان عنده منحل عسل
منحل عسل، بيربي فيه نحل وياخد عسل
كان حاسس بالأسف، يعني قبل كده كان فيه موسم برد
والنحل مات بسبب الجو
وأبويا كان زعلان عليهم وهو مش عارف يسافر يتطمن علهم
وهيموتوا وهو هيزعل عليهم
حسيت أنه فينا شوية إنسانية
و... يعني احنا محتاجين شوية إنسانية
مش هنقدر... يعني في حياتنا مش بنشوف إنسانية كتير أو احساس كفاية
وبشوف شوية في الناس اللي في مستوى معيشة منخفض
عندهم إنسانية أكتر من الناس اللي في مستوى مرتفع
ولما بشوف، يعني شفت راجل بيبيع حاجات في الشارع
عنده قطة شوارع بتجيله كل يوم وهو بيديها أكله
وهي بتاكله وبتحسي أنه جميل جدا
ويعني بحس أنه كويس